CELEX: 62020TN0308
Language: da
Date: 2020-05-18 00:00:00
Title: Sag T-308/20: Sag anlagt den 18. maj 2020 — PL mod Kommissionen

10.8.2020   
            
            
               DA
            
            
               Den Europæiske Unions Tidende
            
            
               C 262/30
            
         
      Sag anlagt den 18. maj 2020 — PL mod Kommissionen
      (Sag T-308/20)
      (2020/C 262/41)
      Processprog: fransk
      
         Parter
      
      
         Sagsøger: PL (ved advokaterne J. Van Rossum og J.-N. Louis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af Kommissionens afgørelse af 25. juni 2019 om »i tjenestens interesse« at forflytte sagsøgeren fra generaldirektoratet »Développement et Coopération — EuropAid«, direktoratet »Voisinage«, enheden »Finances, contrats, audit«, (DEVCO.F5.DEL.West Bank and Gaza Strip.006) i Øst-Jerusalem til generaldirektoratet »Mobilitet og Transports«, direktoratet »Ressources communes MOVE.ENER« (MOVE.SRD) i Bruxelles, med tilbagevirkende kraft fra den 1. januar 2013.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af artikel 266 TEUF, for så vidt som den anfægtede afgørelse ikke overholder domskonklusionen i Personalerettens dom af 15. april 2015 (F-96/13, EU:F:2015:29) og i Rettens dom af 13. december 2018 (T-689/16, ikke trykt i Sml., EU:T:2018:925) for så vidt angår begrundelserne heri, som udgør det nødvendige grundlag herfor, for så vidt som de er uundværlige med henblik på at afgøre det nøjagtige indhold af retskraften.
               
            
                  2.
               
               
                  Andet anbringende om tilsidesættelse af artikel 2 og af artikel 22a i vedtægten for tjenestemænd i Den Europæiske Union, for så vidt som den anfægtede afgørelse blev truffet af en inkompetent myndighed samt tilsidesættelse af begrundelsespligten og af pligten til loyalt samarbejde.